### Resumé

Vejle Kommune har reserveret midler i statens pulje for områdefornyelse for bymidter i byer mellem 4.000-20.000 indbyggere. Forvaltningen foreslår, at midlerne bruges i midtbyprojekter i Børkop og Give i 2025.

### Sagsfremstilling

Vejle Kommune har ansøgt staten om at få del i den statslige udgiftsramme til fornyelse af bymidter i byer mellem 4.000 og 20.000 indbyggere.

Staten har i 2023 givet tilsagn om reservation af 165.037 kr. og i 2024 tilsagn om reservation af 165.859 kr. til Vejle Kommune.

I Vejle Kommune er det Børkop og [adresse], der ligger inden for tildelingskriterierne. Forvaltningen anbefaler at de statslige byfornyelsesmidler deles mellem bymidteprojekter i de to byer.

I Børkop anvendes midlerne til midtbyforskønnelse i forbindelse med krydsombygning ved [adresse].

I Give anvendes midlerne til renovering af [adresse].

Begge projekter udføres i 2025.

### Økonomi

Tilsagnsbeløb (60%) er på baggrund af egenfinansiering (40%), og begge projekter indgår derfor som  "delprojekter" i større anlægsprojekter for at opfylde kravet.

![](data:image/jpeg;base64...)

Figur 1 Ny/ændring af anlægsbevilling

![](data:image/jpeg;base64...)

Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører der gives anlægsbevilling og samlet afsættes rådighedsbeløb på i alt 331.000 kr. i udgifter i 2025 til midtbyprojekter i Give og Børkop. Udgiften finansieres af tilskud/refusion fra den statslige ramme til fornyelse af bymidter.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Begge projekter handler om at skabe mere grønne bymidter i form af beplantning.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 1. april 2025, punkt 55:

**at** de bevillingsmæssige konsekvenser godkendes jf. bevillingsskema under afsnittet økonomi.

####

#### Beslutning fra Teknisk Udvalg, den 1. april 2025, punkt 55:

Anbefalet.

####

#### Beslutning fra Økonomiudvalget, den 7. april 2025, punkt 101:

Anbefales.

### Beslutning

Godkendt.

Fraværende: Elias Danielsen.